আল হুমাইরা (রা) মহিলা ফাজিল মাদ্রাসা
আল হুমাইরা (রা) মহিলা ফাজিল মাদ্রাসা চট্টগ্রাম জেলার চান্দগাঁও থানার একটি উল্লেখযোগ্য আলিয়া মাদ্রাসা। ২০০০ সালে মুহাম্মদ শামসুল হক মাদ্রাসাটি প্রতিষ্ঠা করেন। মাদ্রাসাটির দাখিল ও আলিম স্তর বাংলাদেশ মাদ্রাসা শিক্ষাবোর্ডের অধীনে বাংলাদেশ সরকারের মাননীয় প্রধানমন্ত্রী কার্যালয় অধিভুক্ত এনজিও বিষয়ক ব্যুরো অনুমোদিত সংস্থা আলহাজ্ব শামসুল হক ফাউন্ডেশন এর তত্ত্বাবধায়নে পরিচালিত হয়ে আসছে। মাদ্রাসাটি নগরীতে তথা চান্দগাঁও এলাকাতে নারী শিক্ষায় উল্লেখযোগ্য অবদান রাখতে সমর্থ হয়েছে। এই মাদ্রাসার ইআইআইএন সংখ্যা হলো ১০৪২৩৪। মাদ্রাসাটিতে ইসলামি শিক্ষার সমন্বয়ে পাঠদান করা হয়। একইসাথে সরকারী এমপিও ভুক্ত এই দ্বীনি শিক্ষা প্রতিষ্ঠানের বর্তমান অধ্যক্ষের নাম মাওলানা ফররুখ আহমদ। পরিচালনা কমিটির সভাপতির দায়িত্ব পালন করছেন ফাউন্ডেশনের চেয়ারম্যান প্রকৌশলী মুহাম্মদ নাছির উদ্দিন।